జాహిద్ అలీ ఖాన్

జాహిద్ అలీ ఖాన్ హైదరాబాద్‌కు చెందిన భారతీయ పాత్రికేయుడు. ఆయన ఉర్దూ వార్తాపత్రిక ది సియాసత్ డైలీకి ఎడిటర్-ఇన్-చీఫ్.http://www.siasat.com/video/siasatactivities/mr-zahid-ali-khan-editor-siasat-daily-addressing-ssc2011-question-bank-releas 2009లో హైదరాబాద్ లోక్‌సభ నియోజకవర్గానికి పోటీ చేసి ఓడిపోయాడు.

 వ్యక్తిగత జీవితం 
ఆయన ది సియాసత్ డైలీ వ్యవస్థాపకుడు అబిద్ అలీ ఖాన్ కుమారుడు. అతని తల్లి మునీరున్నీసా బేగం హజ్రత్ దర్గా షా ఖామోష్ అధిపతి అయిన సయ్యద్ షా షబీర్ హుస్సేనీ కుమార్తె.

 రాజకీయ జీవితం 
2009లో, ఆయన 2009 భారత సార్వత్రిక ఎన్నికలలో ముస్లింల మెజారిటీ ఎక్కువగా ఉన్న హైదరాబాద్ నియోజకవర్గానికి ప్రాంతీయ తెలంగాణ రాష్ట్ర సమితి పార్టీ, తెలుగుదేశం పార్టీ, కమ్యూనిస్ట్ పార్టీ మద్దతుతో స్వతంత్ర అభ్యర్థిగా పోటీ చేస్తానని ప్రకటించాడు. కాగా 1984 నుండి ఆ నియోజకవర్గాన్ని కైవసం చేసుకుంటున్నది ఆల్ ఇండియా మజ్లిస్-ఇ-ఇత్తెహాదుల్ ముస్లిమీన్ (AIMIM) పార్టీ, దీనికి అధ్యక్షుడు అసదుద్దీన్ ఒవైసీ. ఈ ఎన్నికల్లో ఒవైసీ 110,768 ఓట్ల తేడాతో ఆయనపై విజయం సాధించాడు.

2014లో, ఆయన భారతీయ జనతా పార్టీతో పార్టీ పొత్తుపై అసంతృప్తితో తెలుగుదేశం పార్టీ నుండి విడిపోయాడు, ఇది ముస్లిం సమాజాన్ని ప్రతికూలంగా ప్రభావితం చేస్తుందని భావించాడు. ఆమ్ ఆద్మీ పార్టీ నుంచి టిక్కెట్టును కూడా తిరస్కరించాడు.

 మూలాలు 
వర్గం:భారత రాజకీయ నాయకులు
వర్గం:తెలుగుదేశం పార్టీ రాజకీయ నాయకులు